**СЪОБЩЕНИЕ ОТНОСНО РЕАЛИЗИРАНЕТО НА ПРОЕКТ „МЛАДЕЖКА ЗАЕТОСТ – ГАРАНЦИЯ ЗА БЪДЕЩЕ“**

Община Крумовград продължава изпълнението на проект „Младежка заетост – гаранция за бъдеще“ по договор № BG05M9OP001-1.002-0130 между Община Крумовград и Министерството на труда и социалната политика за предоставяне на безвъзмездна финансова помощ по процедура "Активни" на Оперативна програма „Развитие на човешките ресурси“ 2014-2020 г.

На 12.12.2016 г. стартира изпълнението на Дейност 3 „Предоставяне на мотивационно обучение“ и приключи на 15.12.2016 г. Изпълнението на дейността бе възложено на външен изпълнител, избран по реда на ЗОП - Център за професионално обучение към Сдружение с нестопанска цел „ИНСАЙТ” гр. Смолян.

Продължителност на обучението - 30 учебни часа, в рамките на 4 дни.

Място на провеждане - Центъра за подкрепа на личностно развитие – ОДК Крумовград, гр. Крумовград, ул. „Св. Св. Кирил и Методий” № 5, етаж 2.

Участниците в обучението бяха 52 броя, разпределени в две групи от по 26 човека.

Учебния процес бе воден от двама преподаватели с високи познания и опит в своята работа.

Основните теми бяха свързани с психологическото подпомагане на целевата група за придобиване на умения за активно поведение на пазара на труда и връщане в образователната система за отпадналите от нея. Обучението бе проведено под формата на теория и практически упражнения, насочени към изграждане на универсални умения за организиране, анализ и планиране, решаване на проблеми, работа с информация, работа в екип, грижа за други хора, представяне пред публика, поемане на отговорност и др. Участниците бяха запознати с примерни образци за подготовка и кандидатстване за работа – молба за работа, автобиография, мотивационно писмо и други.

При провеждането на мотивационното обучение се използваха интерактивни методи и форми на провеждане: лекции, беседи, игрови методи, ролеви игри и симулации. За всеки присъствен ден участниците в обученията получаваха стипендия.

В процеса на обучението те успяха да придобият основни умения: как да се ориентират на пазара на труда, как да изберат подходящата заетост, и да развият и усъвършенстват свои лични качества: комуникативни умения, самоувереност в собствените сили и др.

Всички участници получиха сертификати за успешно преминато мотивационно обучение.

За допълнителна информация:

03641/70-82 – Медиха Юсеин, ръководител на проекта

03641/70-82 – Ася Хаджъисмаил, координатор на проекта

03641/ 71-90 – Нури Нури, счетоводител на проекта